SKRIFTLIG FORESPOERGSEL P-1192/96 af Leen van der Waal (EDN) til Kommissionen (10. maj 1996)

Om: Pleje af doeende

Bl.a. som foelge af befolkningens stigende forventede levealder i Unionen og vaeksten i antallet af aeldre er der et stort behov for pleje af doeende og saakaldte hospicer for uhelbredeligt syge patienter i deres terminale livsfase. I nogle medlemsstater som f.eks. Det Forenede Kongerige, Frankrig og Belgien fremmer man aktivt kendskabet til og erfaringerne i denne form for pleje. I andre medlemsstater staar man endnu ved begyndelsen paa dette omraade.

Er Kommissionen villig til i betragtning af dette spoergsmaals betydning at afsaette bevillinger paa det foreloebige forslag til budget for 1997 for at fremme udvekslingen af viden paa dette omraade mellem medlemsstaterne og stoette maalrettede forskningsprojekter i EU?

Svar afgivet paa Kommissionens vegne af Pádraig Flynn (13. juni 1996)

Parlamentet og Raadet vedtog den 29. marts 1996 afgoerelse 646/96/EF ((EFT L 95 af 16.4.1996. )) om en handlingsplan for kraeftbekaempelse som led i indsatsen inden for folkesundhed (1996-2000). Denne handlingsplan for Faellesskabet, hvis gennemfoerelse varetages af Kommissionen i snaevert samarbejde med medlemsstaterne, omfatter aktioner, der bl.a. tager sigte paa at styrke patienters livskvalitet og forbedre den generelle sundhedstilstand.

Blandt de aktioner, der skal ivaerksaettes inden for rammerne af denne handlingsplan for perioden 1996-2000, findes understoettelse af initiativer og af gennemfoerelsen af undersoegelser samt udbredelse af konklusionerne af disse undersoegelser, bl.a. inden for rammerne af moeder og udveksling af erfaringer paa det europaeiske plan for at faa et bedre kendskab til og effektivisere metoderne til kontrol af kvaliteten af de ordninger, der tager sigte paa en tidlig og korrekt diagnostisering af sygdommen samt forebyggelse af dens udvikling, risikoen for tilbagefald og tilknyttede syndromer under hensyntagen til psykologiske og sociale aspekter, herunder de syges livskvalitet og lindrende metoder. Denne handlingsplan gennemfoeres inden for finansielle rammer paa 64 mio ECU for den naevnte periode (1996-2000). De aarlige bevillinger til understoettelse af prioriterede aktioner vil blive frigivet af budgetmyndigheden inden for denne ramme.

For saa vidt angaar forskning, er der allerede i forskningsprogrammet om biomedicin og sundhed, som daekker perioden 1994-1998 (Biomed 2) paa omraadet »kraeftforskning« fastsat et forskningsemne vedroerende evaluering af de faktorer, der bidrager til den bedst mulige livskvalitet, herunder revalidering og pleje i terminalfasen.

En indkaldelse af forslag, som vil blive offentliggjort i september 1996, vil give forskerne mulighed for at forelaegge forslag, bl.a. paa omraadet livskvalitet og pleje af doeende, hospicers rolle, behandling af smerter i forbindelse med uhelbredelige sygdomme og forskellige andre aspekter af plejen i den terminale livsfase. Kommissionen vil saaledes faa mulighed for at finansiere projekter paa dette omraade, der udvaelges paa basis af deres videnskabelige vaerdi, inden for rammerne af forskningsbudgettet i programmet om biomedicin og sundhed i 1997 og 1998.